CELEX: 32022R0545
Language: lv
Date: 2022-01-26 00:00:00
Title: Komisijas Deleģētā regula (ES) 2022/545 (2022. gada 26. janvāris), ar ko papildina Eiropas Parlamenta un Padomes Regulu (ES) 2019/2144, nosakot detalizētus noteikumus par specifiskām testa procedūrām un tehniskajām prasībām mehānisko transportlīdzekļu tipa apstiprināšanai attiecībā uz to notikuma datu reģistratoru un šo sistēmu kā atsevišķu tehnisko vienību tipa apstiprināšanu, un ar ko groza minētās regulas II pielikumu (Dokuments attiecas uz EEZ)

6.4.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 107/18
               
            
         KOMISIJAS DELEĢĒTĀ REGULA (ES) 2022/545
         (2022. gada 26. janvāris),
         ar ko papildina Eiropas Parlamenta un Padomes Regulu (ES) 2019/2144, nosakot detalizētus noteikumus par specifiskām testa procedūrām un tehniskajām prasībām mehānisko transportlīdzekļu tipa apstiprināšanai attiecībā uz to notikuma datu reģistratoru un šo sistēmu kā atsevišķu tehnisko vienību tipa apstiprināšanu, un ar ko groza minētās regulas II pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/2144 (2019. gada 27. novembris) par prasībām mehānisko transportlīdzekļu un to piekabju un šiem transportlīdzekļiem paredzētu sistēmu, sastāvdaļu un atsevišķu tehnisko vienību tipa apstiprināšanai attiecībā uz to vispārīgo drošību un transportlīdzekļa braucēju un neaizsargāto ceļu satiksmes dalībnieku aizsardzību, ar ko groza Eiropas Parlamenta un Padomes Regulu (ES) 2018/858 un atceļ Eiropas Parlamenta un Padomes Regulas (EK) Nr. 78/2009, (EK) Nr. 79/2009 un (EK) Nr. 661/2009 un Komisijas Regulas (EK) Nr. 631/2009, (ES) Nr. 406/2010, (ES) Nr. 672/2010, (ES) Nr. 1003/2010, (ES) Nr. 1005/2010, (ES) Nr. 1008/2010, (ES) Nr. 1009/2010, (ES) Nr. 19/2011, (ES) Nr. 109/2011, (ES) Nr. 458/2011, (ES) Nr. 65/2012, (ES) Nr. 130/2012, (ES) Nr. 347/2012, (ES) Nr. 351/2012, (ES) Nr. 1230/2012 un (ES) 2015/166 (1), un jo īpaši tās 4. panta 6. punktu un 6. panta 6. punktu,
         tā kā:
         
                     (1)
                  
                  
                     Tā kā Regula (ES) 2019/2144 nosaka vispārīgu prasību aprīkot mehāniskos transportlīdzekļus ar noteiktām pilnveidotām transportlīdzekļa sistēmām. Minētās regulas II pielikumā būtu jāuzskaita prasības mehānisko transportlīdzekļu tipa apstiprināšanai attiecībā uz to notikuma datu reģistratoriem un šo sistēmu kā atsevišķu tehnisko vienību tipa apstiprināšanai. Ir nepieciešams šīs prasības papildināt, nosakot detalizētus, harmonizētus konkrētu testa procedūru noteikumus un tehniskās prasības šādai tipa apstiprināšanai.
                  
               
                     (2)
                  
                  
                     Šajā regulā noteiktās tehniskās prasības un testa procedūras attiecas uz mehānisko transportlīdzekļu kategorijām M1 un N1 saskaņā ar ES tipa apstiprinājuma atteikšanai piemērojamajiem datumiem attiecībā uz tām mehānisko transportlīdzekļu kategorijām, kas norādītas Regulā (ES) 2019/2144.
                  
               
                     (3)
                  
                  
                     Saskaņā ar Regulas (ES) 2019/2144 3. panta 13. punktu notikuma datu reģistrators ir sistēma, kuras vienīgais mērķis ir reģistrēt un uzglabāt svarīgus, ar sadursmi saistītus parametrus un informāciju īsi pirms sadursmes, tās laikā un uzreiz pēc tās, lai iegūtu precīzākus, smalkākus negadījuma datus, kuri ļautu dalībvalstīm veikt ceļu drošības analīzi un novērtēt konkrētu pasākumu efektivitāti.
                  
               
                     (4)
                  
                  
                     Testa procedūras un detalizētas tehniskās prasības transportlīdzekļa tipu apstiprināšanai attiecībā uz notikuma datu reģistratoriem reglamentē ANO Noteikumi Nr. 160 (2). Tādēļ minētos ANO noteikumus būtu jāiekļauj piemērojamo prasību sarakstā, kas minēts Regulas (ES) 2019/2144 4. panta 5. punktā un 5. panta 3. punktā.
                  
               
                     (5)
                  
                  
                     ANO Noteikumi Nr. 160 satur prasības attiecībā uz datu elementiem, kuri notikuma datu reģistratoriem jāreģistrē, šo datu formātu, prasības datu tveršanai, reģistrēšanai un uzglabāšanai transportlīdzeklī, kā arī prasības veiktspējai un saglabājamībai sadursmes testā.
                  
               
                     (6)
                  
                  
                     Visas ANO Noteikumu Nr. 160 (3) 01. sērijas grozījumos noteiktās tehniskās prasības piemēro no datumiem, kas norādīti Regulas (ES) 2019/2144 II pielikumā, neskarot Savienības starptautiskās saistības.
                  
               
                     (7)
                  
                  
                     Lai nodrošinātu, ka transportlīdzekļu ražotāji veic pienācīgus pasākumus nolūkā panākt notikuma datu reģistratora datu aizsardzību pret manipulēšanu un notikuma datu reģistratora datu pieejamību ar standartizētas saskarnes starpniecību un lai iespējotu šo datu anonimizēšanu, minētās prasības būtu jāpapildina ar papildu prasībām attiecībā uz datu izgūšanu, privātumu un datu drošību.
                  
               
                     (8)
                  
                  
                     Lai nodrošinātu notikuma datu reģistratora reģistrēto datu anonimitātes saglabāšanu, ražotājiem būtu jānosaka pienākums veikt pienācīgus pasākumus, kas nepieļauj minēto datu ziņošanu vai izgūšanu kopā ar jebkādu informāciju, kas saistīta ar fizisku personu.
                  
               
                     (9)
                  
                  
                     Kamēr ar Komisijas deleģēto aktu nav ieviesti standartizēti protokoli piekļuvei notikuma datiem un to izgūšanai, transportlīdzekļu ražotājiem būtu attiecīgajām pusēm jānodrošina informācija, kā notikuma datu reģistratorā esošajiem datiem piekļūt, tos izgūt un interpretēt.
                  
               
                     (10)
                  
                  
                     Transportlīdzekļu periodiskajā tehniskajā apskatē būtu jāpārliecinās par notikuma datu reģistratora pareizu darbības statusu, kā arī par to pareizu darbību un programmatūras integritāti.
                  
               
                     (11)
                  
                  
                     Tabula ar prasību sarakstu Regulas (ES) 2019/2144 II pielikumā nesatur nekādu atsauci uz tiesību aktiem attiecībā uz notikuma datu reģistratoriem. Tādēļ minētajā pielikumā ir nepieciešams iekļaut atsauci uz šo regulu un ANO Noteikumiem Nr. 160.
                  
               
                     (12)
                  
                  
                     ANO noteikumu sarakstu, kas minēts Regulas (ES) 2019/2144 4. panta 2. punktā un iekļauts minētās regulas I pielikumā, būtu jāgroza, ietverot atsauci uz ANO Noteikumu Nr. 160 01. sērijas grozījumiem.
                  
               
                     (13)
                  
                  
                     Tāpēc Regula (ES) 2019/2144 būtu attiecīgi jāgroza.
                  
               
                     (14)
                  
                  
                     Šīs regulas noteikumi ir cieši savstarpēji saistīti, jo minētie noteikumi reglamentē tehniskās prasības mehānisko transportlīdzekļu tipa apstiprināšanai attiecībā uz to notikuma datu reģistratoru, kā arī notikuma datu reģistratoru kā atsevišķas tehniskās vienības tipa apstiprināšanu. Šajā regulā noteikto noteikumu rezultātā nepieciešams Regulas (ES) 2019/2144 II pielikumā pievienot atsauci uz šo regulu, uz ANO Noteikumiem Nr. 160 un uz ANO Noteikumu Nr. 160 01. sērijas grozījumiem. Tāpēc ir lietderīgi minētos noteikumus pieņemt ar vienu deleģēto regulu.
                  
               
                     (15)
                  
                  
                     Tā kā Regulas (ES) 2019/2144 prasības attiecībā uz notikuma datu reģistratoriem M1 un N1 kategorijas transportlīdzekļiem piemēro no 2022. gada 6. jūlija, šī regula būtu jāpiemēro no tā paša datuma.
                  
               IR PIEŅĒMUSI ŠO REGULU.
         
            1. pants
            Darbības joma
            Šo regulu piemēro transportlīdzekļu kategorijām M1 un N1, kā definēts Eiropas Parlamenta un Padomes Regulas (ES) 2018/858 (4) 4. pantā.
         
         
            2. pants
            Piemērojamās tehniskās prasības
            
               1.   Transportlīdzekļa notikuma datu reģistratora sistēma atbilst tehniskajām prasībām, kas noteiktas:
               
                           a)
                        
                        
                           ANO Noteikumos Nr. 160; un
                        
                     
                           b)
                        
                        
                           šīs regulas 3., 4. un 5. pantā.
                        
                     
            
               2.   Notikuma datu reģistratora kā atsevišķas tehniskās vienības tipa apstiprināšana ir atkarīga no atsevišķās tehniskās vienības atbilstības tādām pašām prasībām, kādas noteiktas ANO Noteikumu Nr. 160 5.3. punktā (ievadpunkts), 5.3.3., 5.3.4., 5.3.5. un 5.5. punktā.
            
            
               3.   Ja mehāniskais transportlīdzeklis ir aprīkots ar notikuma datu reģistratoru, kuram ir atsevišķas tehniskās vienības tipa apstiprinājums, transportlīdzeklis un tā notikuma datu reģistrators atbilst šī panta 1. punktā minētajām tehniskajām prasībām. Tomēr saistībā ar ANO Noteikumu Nr. 160 5. punktu tie atbilst prasībām, kas noteiktas minēto noteikumu 5.1., 5.2., 5.3.1., 5.3.2. un 5.4. punktā.
            
         
         
            3. pants
            Datu drošība
            
               1.   Ar sadursmi saistītie dati, kurus reģistrē un uzglabā notikuma datu reģistrators, ir aizsargāti pret manipulēšanu, atbilzdami attiecīgām ANO Noteikumu Nr. 155 (5) tehniskajām prasībām un pārejas noteikumiem, to sākotnējas sērijas vai jebkuras turpmākās sērijas grozījumiem.
            
            
               2.   Veiktie notikuma datu reģistratora programmatūras atjauninājumi ir aizsargāti, lai saprātīgi nepieļautu to apdraudēšanu un saprātīgi nepieļautu nederīgus atjauninājumus.
            
         
         
            4. pants
            Datu izgūšana
            
               1.   Ar sadursmi saistītie notikuma datu reģistratora reģistrētie dati ir pieejami izgūšanai, izmantojot Regulas (ES) 2018/858 X pielikuma 2.9. punktā minētā standartizētā datu līnijas savienotāja datu seriālo pieslēgvietu. Ja datu seriālā pieslēgvieta pēc sadursmes vairs nedarbojas, dati ir izgūstami, tieši savienojoties ar notikuma datu reģistratoru.
            
            
               2.   Transportlīdzekļa ražotājs nodrošina informāciju par to, kā notikuma datiem var piekļūt, tos izgūt un interpretēt, tipa apstiprinātājai iestādei un pēc tipa apstiprinātājas iestādes pieprasījuma – ikvienam ieinteresētam sastāvdaļu, diagnostikas rīku vai testa iekārtu ražotājam vai remontētājam.
            
            
               3.   Transportlīdzekļus un to notikuma datu reģistratorus konstruē tā, ka datu izgūšanas rīks spēj izdot notikumu ziņojumus, kuri satur šādus datu elementus:
               
                           a)
                        
                        
                           katru no obligātajiem datu elementiem, kā prasīts ANO Noteikumos Nr. 160;
                        
                     
                           b)
                        
                        
                           transportlīdzekļa, kurā atrodas notikuma datu reģistrators, precīzu transportlīdzekļa tipu, variantu un versiju (tostarp uzstādītās aktīvās drošības un negadījumu novēršanas sistēmas).
                        
                     Iepriekš b) apakšpunktā minētie dati ir pieejami arī pēc ANO Noteikumu Nr. 160 5.4.3. punktā minētā sadursmes testa pabeigšanas.
            
            
               4.   Notikuma datu reģistratora reģistrētie dati nav pieejami izgūšanai, izmantojot saskarnes, kas pieejamas bez vajadzības atslēgt transportlīdzekli vai lietot instrumentus, vai izmantojot transportlīdzekļa saskarnes bezvadu sakariem.
            
            
               5.   Notikuma datu reģistratora dati, kas darīti pieejami atbilstīgi 1. punktam:
               
                           a)
                        
                        
                           ir pieejami mašīnlasāmā formātā;
                        
                     
                           b)
                        
                        
                           nesatur vai netiek darīti pieejami kopā ar jebkādu informāciju, kas ļauj sasaistīt šos datus ar fizisku personu.
                        
                     
         
         
            5. pants
            Noteikumi periodiskajām tehniskajām apskatēm
            Transportlīdzekļu periodiskajās tehniskajās apskatēs ir iespējams pārliecināties par šādām notikuma datu reģistratora sistēmas īpašībām:
            
                        1)
                     
                     
                        tās pareizas darbības statusu, vizuāli novērojot atteices brīdinājuma signāla statusu pēc transportlīdzekļa galvenā vadības slēdža ieslēgšanas un jebkādas spuldžu pārbaudes. Ja brīdinājuma signāls par atteici tiek attēlots kopējā zonā (laukumā, kur var tikt attēlotas divas vai vairākas informatīvas funkcijas/simboli, bet ne vienlaikus), pirms atteices brīdinājuma signāla statusa pārbaudes ir jāpārbauda, vai kopējā zona darbojas;
                     
                  
                        2)
                     
                     
                        tās pareizu funkcionalitāti un programmatūras integritāti, izmantojot tādu elektronisku transportlīdzekļa saskarni kā Eiropas Parlamenta un Padomes Direktīvas 2014/45/ES (6) III pielikuma I iedaļas 14. punktā noteiktā, ja to pieļauj transportlīdzekļa tehniskie raksturlielumi un nepieciešamie dati tiek darīti pieejami. Ražotāji nodrošina, ka ir pieejama tehniskā informācija par elektroniskās transportlīdzekļa saskarnes izmantošanu saskaņā ar Komisijas Īstenošanas regulas (ES) 2019/621 (7) 6. pantu.
                     
                  
         
            6. pants
            Pagaidu noteikumi attiecībā uz apstiprinājumiem atbilstīgi ANO Noteikumiem Nr. 160
            
               1.   No 2022. gada 6. jūlija nacionālās iestādes, pamatojoties uz noteikumiem, kas saistīti ar notikuma datu reģistratoriem, atsakās piešķirt ES tipa apstiprinājumu vai nacionālo tipa apstiprinājumu jauniem transportlīdzekļa tipiem, kuri neatbilst šai regulai un ANO Noteikumu Nr. 160 01. sērijas grozījumu tehniskajām prasībām. Tomēr līdz 2024. gada 1. jūlijam nacionālās iestādes pieņem ārpus ES piešķirtus apstiprinājumus saskaņā ar ANO Noteikumiem Nr. 160 kā alternatīvu apstiprinājumam saskaņā ar ANO Noteikumu Nr. 160 01. sērijas grozījumiem, lai piešķirtu ES apstiprinājumu saskaņā ar šo regulu.
            
            
               2.   No 2024. gada 6. jūlija nacionālās iestādes, pamatojoties uz notikuma datu reģistratoriem, aizliedz jaunu transportlīdzekļu reģistrēšanu, pārdošanu un ekspluatācijas uzsākšanu, ja šie transportlīdzekļi neatbilst šai regulai un ANO Noteikumu Nr. 160 01. sērijas grozījumu tehniskajām prasībām, jo šo transportlīdzekļu atbilstības sertifikāti vairs nav derīgi. Tomēr līdz 2026. gada 1. jūlijam nacionālās iestādes pieņem ārpus ES piešķirtus apstiprinājumus saskaņā ar ANO Noteikumiem Nr. 160 kā alternatīvu apstiprinājumam saskaņā ar ANO Noteikumu Nr. 160 01. sērijas grozījumiem, lai šos transportlīdzekļus reģistrētu, pārdotu un uzsāktu ekspluatēt saskaņā ar Regulas (ES) 2018/858 48., 49. un 50. pantu.
            
         
         
            7. pants
            Grozījumi Regulā (ES) 2019/2144
            Regulas (ES) 2019/2144 I un II pielikumu groza saskaņā ar šīs regulas pielikumu.
         
         
            8. pants
            Stāšanās spēkā un piemērošanas diena
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2022. gada 6. jūlija.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 26. janvārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 325, 16.12.2019., 1. lpp.
         
         
            (2)  ANO Noteikumi Nr. 160 – Vienoti noteikumi par mehānisko transportlīdzekļu apstiprināšanu attiecībā uz notikuma datu reģistratoru (OV L 221, 21.6.2021., 15. lpp.); ANO Noteikumi Nr. 160 – Vienoti noteikumi par mehānisko transportlīdzekļu apstiprināšanu attiecībā uz notikuma datu reģistratoru [2021/1215], 01. sērijas grozījumi (OV L 265, 26.7.2021., 3. lpp.).
         
            (3)  ANO Noteikumi Nr. 160 – Vienoti noteikumi par mehānisko transportlīdzekļu apstiprināšanu attiecībā uz notikuma datu reģistratoru [2021/1215], 01. sērijas grozījumi (OV L 265, 26.7.2021., 3. lpp.).
         
            (4)  Eiropas Parlamenta un Padomes Regula (ES) 2018/858 (2018. gada 30. maijs) par mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanu un tirgus uzraudzību, un ar ko groza Regulas (EK) Nr. 715/2007 un (EK) Nr. 595/2009 un atceļ Direktīvu 2007/46/EK (OV L 151, 14.6.2018., 1. lpp.).
         
            (5)  ANO Noteikumi Nr. 155 – Vienoti noteikumi par transportlīdzekļu apstiprināšanu attiecībā uz kiberdrošību un kiberdrošības pārvaldības sistēmu [2021/387] (OV L 82, 9.3.2021, 30. lpp.).
         
            (6)  Eiropas Parlamenta un Padomes Direktīva 2014/45/ES (2014. gada 3. aprīlis) par mehānisko transportlīdzekļu un to piekabju periodiskajām tehniskajām apskatēm un par Direktīvas 2009/40/EK atcelšanu (OV L 127, 29.4.2014., 51. lpp.).
         
            (7)  Komisijas Īstenošanas regula (ES) 2019/621 (2019. gada 17. aprīlis) par tehnisko informāciju, kas nepieciešama pārbaudāmo pozīciju tehniskajai apskatei, par ieteicamo pārbaužu metožu izmantošanu un ar ko nosaka detalizētus noteikumus attiecībā uz datu formātu un procedūrām, ko izmanto, lai piekļūtu attiecīgajai tehniskajai informācijai (OV L 108, 23.4.2019., 5. lpp.).
      
      
         
            PIELIKUMS
            Grozījumi Regulā (ES) 2019/2144
            Regulas (ES) 2019/2144 I pielikumu groza šādi:
            
               
                           “160
                           
                        
                        
                           Notikuma datu reģistrators (EDR)
                        
                        
                           01. grozījumu sērija
                        
                        
                           
                              OV L 265, 26.7.2021., 3. lpp.
                           
                        
                        
                           M1, N1”.
                        
                     
            II pielikuma E daļā rindu attiecībā uz E5 prasību aizstāj ar šādu:
            
               
                           “Priekšmets
                        
                        
                           Reglamentējošie akti
                        
                        
                           Papildu specifiski tehniskie noteikumi
                        
                        
                           M1
                           
                        
                        
                           M2
                           
                        
                        
                           M3
                           
                        
                        
                           N1
                           
                        
                        
                           N2
                           
                        
                        
                           N3
                           
                        
                        
                           O1
                           
                        
                        
                           O2
                           
                        
                        
                           O3
                           
                        
                        
                           O4
                           
                        
                        
                           STU
                        
                        
                           Sastāvdaļa
                        
                     
                           E5 Notikuma datu reģistrators
                        
                        
                           Komisijas Deleģētā regula (ES) 2022/545 (*1)
                           
                           ANO Noteikumi Nr. 160
                        
                        
                            
                        
                        
                           B
                        
                        
                           D
                        
                        
                           D
                        
                        
                           B
                        
                        
                           D
                        
                        
                           D
                        
                        
                            
                        
                        
                            
                        
                        
                            
                        
                        
                            
                        
                        
                           B
                        
                        
                            
                        
                     
            
               (*1)  Komisijas Deleģētā regula (ES) 2022/545 (2022. gada 26. janvāris), ar ko papildina Eiropas Parlamenta un Padomes Regulu (ES) 2019/2144, nosakot detalizētus noteikumus par specifiskām testa procedūrām un tehniskajām prasībām mehānisko transportlīdzekļu tipa apstiprināšanai attiecībā uz to notikuma datu reģistratoru un šo sistēmu kā atsevišķu tehnisko vienību tipa apstiprināšanu, un ar ko groza minētās regulas II pielikumu (OV L 107, 5.4.2022., 18. lpp.).”